CELEX: 62014CB0275
Language: sk
Date: 2015-02-05 00:00:00
Title: Vec C-275/14: Uznesenie Súdneho dvora (siedma komora) z 5. februára 2015 (návrh na začatie prejudiciálneho konania, ktorý podal Naczelny Sąd Administracyjny – Poľsko) – Jednostka Innowacyjno-Wdrożeniowa Petrol S.C. Paczuski Maciej i Puławski Ryszard/Minister Finansów (Návrh na začatie prejudiciálneho konania — Zdaňovanie energetických výrobkov — Smernica 2003/96/ES — Článok 2 ods. 3 — Priamy účinok — Prísady do motorového paliva patriace pod kód 3811 KN)

20.7.2015   
            
            
               SK
            
            
               Úradný vestník Európskej únie
            
            
               C 236/21
            
         Uznesenie Súdneho dvora (siedma komora) z 5. februára 2015 (návrh na začatie prejudiciálneho konania, ktorý podal Naczelny Sąd Administracyjny – Poľsko) – Jednostka Innowacyjno-Wdrożeniowa Petrol S.C. Paczuski Maciej i Puławski Ryszard/Minister Finansów
   (Vec C-275/14) (1)
   
   ((Návrh na začatie prejudiciálneho konania - Zdaňovanie energetických výrobkov - Smernica 2003/96/ES - Článok 2 ods. 3 - Priamy účinok - Prísady do motorového paliva patriace pod kód 3811 KN))
   (2015/C 236/29)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania
   
   
      Žalobkyňa: Jednostka Innowacyjno-Wdrożeniowa Petrol S.C. Paczuski Maciej i Puławski Ryszard
   
      Žalovaný: Minister Finansów
   
      Výrok
   
   
               1.
            
            
               Článok 2 ods. 3 druhý pododsek smernice Rady 2003/96/ES o reštrukturalizácii právneho rámca spoločenstva pre zdaňovanie energetických výrobkov a elektriny sa má vykladať v tom zmysle, že bráni takým vnútroštátnym právnym predpisom, o aké ide vo veci samej, podľa ktorých sa na prísady patriace pod kód 3811 kombinovanej nomenklatúry uvedenej v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmenenej a doplnenej nariadením Komisie (ES) č. 1031/2008 z 19. septembra 2008, uplatní iná sadzba spotrebnej dane než sa uplatní na motorové palivo, do ktorého sa prísady pridávajú.
            
         
               2.
            
            
               Článok 2 ods. 3 druhý pododsek smernice 2003/96/ES sa má vykladať v tom zmysle, že jednotlivec sa môže na tento článok odvolávať voči príslušnému vnútroštátnemu orgánu v rámci sporu pred vnútroštátnymi súdmi s cieľom zabrániť vylúčeniu uplatnenia vnútroštátnej právnej úpravy, ktorá s týmto ustanovením nie je v súlade.
            
         
      (1)  Ú. v. EÚ C 171, 26.5.2015.